ZABHEGYEZŐ
Gyerekanimátorok Egyesülete

Székhely: 1142 Budapest, Alsóőr u. 9/b.
Postacím: 1399. Budapest, Pf. 701/200. 
Bankszámlaszám: 10102086-68635002-00000002
Adószám: 19669467-2-42

A Zabhegyező Gyerekanimátorok Egyesületének

Közhasznúsági beszámolója

az 2000. évről

A CLVI/1997. tv. 19. § (3) bekezdés alapján a Zabhegyező Gyerekanimátorok Egyesülete közhasznúsági beszámolója tartalmazza az 2000. évi tevékenységével kapcsoltban:
a)	a Egyesület számviteli beszámolóját, 1. Melléklet
b)	a költségvetési támogatás felhasználásáról szóló kimutatást,
c)	az Egyesület vagyonának felhasználásáról szóló kimutatást,
d)	a cél szerinti juttatások kimutatását, 2. Melléklet
e)	a központi költségvetési szervtől, az elkülönített állami pénzalaptól, a helyi önkormányzattól, a kisebbségi települési önkormányzattól, a települési önkormányzatok társulásától és mindezek szerveitől kapott támogatás mértékét 3. melléklet
f)	az Egyesület vezető tisztségviselőinek nyújtott juttatások értékét és összegét,
g)	a közhasznú tevékenységről szóló rövid tartalmi beszámolót.

Kimutatás a költségvetési támogatás felhasználásáról

A Zabhegyező Gyerekanimátorok Egyesülete által 2000-ben kapott költségvetési támogatások:

Országgyűlés Társadalmi szervezetek Bizottsága által meghirdetett családsegítő és gyermekjóléti tevékenységgel kapcsolatos pályázaton nyert támogatás összege	200 eFt	

1.		Személyi jellegű költségekre felhasznált támogatás (bérjellegű költségek és közterheik)	58 eFt	
2.		Anyagköltségre felhasznált támogatás	50 eFt	
3.		Anyagjellegű ráfordításra felhasznált támogatás	67 eFt	
4.		Nem anyagjellegű ráfordításokra felhasznált támogatás	25 eFt	
	Összesen	200 eFt	

Kimutatás az egyesület vagyonának felhasználásáról

A Zabhegyező Gyerekanimátorok Egyesületének vagyona nincs.

Vezető tisztségviselőknek nyújtott támogatásokról

A Zabhegyező Gyerekanimátorok Egyesülete vezető tisztségviselőinek bérjellegű juttatást és költségtérítést nem nyújtott.

Rövid tartalmi beszámoló az Egyesület közhasznú tevékenységéről

Adatok a Zabhegyező Gyerekanimátorok Egyesületéről

Az Egyesület taglétszáma + eszmei támogatók	     453 fő	
A tagság/Egyesület által elért célcsoport becsült nagysága/létszáma	10 000 fő	
Helyi csoportok	Budapest-Káposztásmegyer, Óbuda, Budapest-Belváros, Érd, Gyula, Hódmezővásárhely, Mindszent, Zirc, Győr, Mártély, Szentes, Szegvár. 
Határainkon túl: Nagyvárad, Marosvásárhely, Szabadka Moravica, Gyergyószentmiklós, Szentjános	

Jogszabályi háttér

Az 1997. évi XXXI. törvény következő paragrafusai alapján a Zabhegyező Gyerekanimátorok Egyesülete kiemelten közhasznú szervezet: 
“Gyermekek napközbeni ellátása
41.§ (1) A gyermekek napközbeni ellátásaként a családban élő gyermekek életkorának megfelelő nappali felügyeletét, gondozását, nevelését, foglalkoztatását és étkeztetését kell megszervezni azon gyermekek számára, akiknek szülei, nevelői, gondozói munkavégzésük, betegségük vagy egyéb ok miatt napközbeni ellátásukról nem tudnak gondoskodni.
(2) A gyermekek napközbeni ellátását különösen az olyan gyermekek számára kell biztosítani
a) akiknek a testi, illetve a szellemi fejlődése érdekében állandó napközbeni ellátásra van szüksége,
b) akit egyedülálló vagy időkorú személy nevel, vagy akivel együtt a családban három vagy több gyermeket nevelnek, kivéve azt, akire nézve eltartója gyermekgondozási segélyben, gyermekgondozási díjban vagy ápolási díjban részesül,
c) akinek a szülője, gondozója szociális helyzete miatt az ellátásukról nem tud gondoskodni.”

A Zabhegyező Gyerekanimátorok Egyesülete és az Újpesti Önkormányzat között 1994. március 8-án létrejött együttműködési megállapodás alapján és a Fővárosi Bíróság X/1999/CL-12. számú határozata alapján az Egyesület kiemelkedően közhasznú szervezet.
Az Egyesület kiemelkedően közhasznú tevékenységét végző Káposztásmegyeri Zabhegyező Játszóház 1993 december 20-a óta működik. A megállapodás értelmében, az átvállalt feladatok ellátására a IV. kerületi Önkormányzat folyamatos támogatást nyújt a Játszóháznak, a támogatás összege 2000-ben 4 millió forintot tett ki.

A Játszóház feladata

A Káposztásmegyeri Zabhegyező Játszóház életrehívásával a ZABHEGYEZŐ Gyerekanimátorok Egyesülete olyan intézményi keretet biztosít gyerekek számára, amely hasznos szabadidő-eltöltésre nyújt lehetőséget az “utcai csavargás” helyett.

A viszonylag rossz családi körülmények miatt a gyerekek nagy részénél sérül az életkoruknak megfelelő szocializációs folyamat: jelentős hányaduk nem képes megfelelni a velük szemben támasztott társadalmi elvárásoknak, nem vagy csak nagy nehézségek árán képesek beilleszkedni kortárscsoportokba, vagy más közösségekbe. 

A Játszóház célja, hogy — az intézmény adta lehetőségek keretein belül — kiegészítse, szélsőséges esetben pótolja a család hiányos szocializációs tevékenységét.

A játszóházi programok elsősorban kiscsoportos aktivitásra építenek. A szakkörök, rendezvények a gyerekek bevonásával folynak, az animátorok — nevüknek megfelelően — csak animálják, előmozdítják, támogatják a gyerekek által indított tevékenységformákat, ezáltal hozva létre közösségi tevékenységet. A játszóházban dolgozók célja, hogy játékos tevékenységen keresztül, a gyakorlati életben is jól használható ismeretanyagot adjanak át a gyerekeknek.

Adatok a Játszóház 2000. évi tevékenységével kapcsolatban:

Önkéntes animátorok száma	25 fő	
Alkalmazottak száma	3 fő	
Programok száma	Hetente 5 szakkör
Havonta 1 egész napos program	
A programokon részvevők összlétszáma

   • a részvevők korosztálya
   • a részvevők átlagéletkora	Szakkörök:                     10 - 15 fő
Egész napos programok: 40 - 60 fő
4 - 12 év
8 év	

A Káposztásmegyeri Zabhegyező Játszóház 2000 évi tevékenysége:
 
A Káposztásmegyeri Zabhegyező Játszóház nyitvatartási ideje: 
hétköznap: 13.00—18.30-ig
szombaton: 10.00—18.00-ig

Szakkörök, programok

•	Kiránduló szakkör,
•	kézműves szakkör,
•	barkács szakkör,
•	kis fürkész szakkör,
•	mese szakkör,
•	sport szakkör,
•	angol szakkör,
•	zene-bona szakkör,
•	világ ételei (főző) szakkör,
•	hagyományőrző szakkör.
Szakköreink a fenti céloknak (játékosság, a praktikus ismeretek előtérbe helyezése) megfelelően működnek, tartalmukat tekintve hagyományos szakköri foglalkozások.
JáTéka

1997 októberében megnyílt játékkölcsönző, a JáTéka. Célunk, hogy a családok számára megfizethetetlenül drága, ám jó minőségű játékokat elérhetővé tegyük, ezáltal együttjátszási lehetőséget biztosítunk felnőttek és gyerekek számára. A kölcsönözhető játékok kiválasztásakor elsősorban a fejlesztő játékokra helyezzük a hangsúlyt.
Nyári tábor
Évről évre megrendezzük nyári táborunkat. A jellemzően sátras, önellátó táboroknak két célcsoportja van: a szociálisan hátrányos helyzetű gyerekek, valamint az őket legjobban megértő, hasonló körülmények között élő nagyobbak, akik szemléletünket elfogadva tenni akarnak kisebb társaikért. 
A táborok által elért korosztály: 5—16 év. Átlagéletkoruk: 7-8 év.

Az Egyesület tevékenységéről további részletes információ található a www.c3.hu/zabhegy Internet címen.

(…Jelen közhasznúsági beszámoló elfogadásra került: az Egyesület 2001. március x-i Közgyűlésén….)

A Zabhegyező Gyerekanimátorok Egyesülete által 2000-ben nyújtott célszerinti juttatások: 

A Káposztásmegyeri Zabhegyező Játszóház 2000. 07. 24. -től-07. 30-ig tartó nyári táborában résztvevő gyerekek közül 500 Ft engedményben részesültek az egy családból második vagy harmadik testvérként befizetők.

1)	Alsószentiványi Áron
2)	Alsószentiványi Lajos
3)	Damásdi Eszter
4)	Damásdi Krisztina
5)	Halász Gergő
6)	Halász Fruzsina
7)	Ihász Péter
8)	Ihász András
9)	Kenyeres Gábor
10)	Kovács Attila
11)	Kovács Kitti
12)	Rusznyák Brigitta
13)	Rusznyák Róbert
14)	Vass Melinda
15)	Vass Krisztián
16)	Veres Dóri
17)	Veres Judit
18)	Veres Zsófi

Összesen 18 fő, azaz Kilencezer forint.